“คิงเพาเวอร์” ลุยเดี่ยวประมูลดิวตี้ฟรีดอนเมือง AOT เตรียมเปิดซอง 16 ธ.ค.นี้
"คิงเพาเวอร์" ลุยเดี่ยวประมูลดิวตี้ฟรีดอนเมือง AOT เตรียมเปิดซอง 16 ธ.ค.นี้
"คิงเพาเวอร์" ลุยเดี่ยวประมูลดิวตี้ฟรีดอนเมือง AOT เตรียมเปิดซอง 16 ธ.ค.นี้
11 ธ.ค. 2562

นายวิชัย บุญยู้ รองกรรมการผู้อำนวยการใหญ่ สายงานพัฒนาธุรกิจและการตลาด บริษัท ท่าอากาศยานไทย จำกัด (มหาชน) หรือ AOT เปิดเผยว่า จากการเปิดให้เอกชนยื่นเอกสารประมูลโครงการให้สิทธิประกอบกิจการจำหน่ายสินค้าปลอดอากร (ดิวตี้ฟรี) สนามบินดอนเมือง ในเวลา 09.00-11.00 น. วันนี้ ปรากฏว่า บริษัท คิงเพาเวอร์ ดิวตี้ฟรี จำกัด เป็นรายเดียวที่เข้ายื่นซองประมูล ซึ่งเป็นเอกชนรายเดิมที่ได้รับสิทธิบริหารพื้นที่ดิวตี้ฟรีในสนามบินของ AOT อยู่แล้วในปัจจุบัน จากที่มีเอกชน 2 รายที่ซื้อซอง คือ คิงเพาเวอร์ และ เดอะมอลล์ กรุ๊ป
โดยในวันที่ 13 ธ.ค.นี้จะให้ผู้ยื่นซองเข้ามานำเสนอข้อมูล (Presentation) จากนั้นจะเปิดซองราคาหรือค่าตอบแทน ในวันที่ 16 ธ.ค.นี้ และจะนำเสนอต่อคณะกรรมการรายได้ในวันที่ 18 ธ.ค. แล้วจึงจะนำเสนอต่อคณะกรรมการบริษัทในวันที่ 23 ธ.ค.นี้
“บริษัทฯ สามารถดำเนินการประมูลต่อได้แม้จะมีผู้ยื่นซองเพียงรายเดียว ซึ่งระเบียบการประมูลสามารถให้เดินหน้าประมูลต่อได้”
ปัจจุบัน พื้นที่บริหารสนามบินดอนเมือง 1,880 ตารางเมตร (ตร.ม.) และจะได้รับสิทธิบริหารพื้นที่ดอนเมืองเฟส 3 ด้วย ทั้งนี้ สิทธิบริหารจะเริ่ม 1 ต.ค. 65-31 มี.ค. 76